钦定古今图书集成/明伦汇编/闺媛典/第321卷 > 皇清五十四 > 吴之艺妻倪氏
## 钦定古今图书集成/明伦汇编/闺媛典/第321卷 > 皇清五十四 > 吴之艺妻倪氏

按《金华府志》：“倪氏，名仁吉，浦江进士倪尚忠女，诸生吴之艺妻。贞静敏悟，七岁习女诫诸书，能诗善画。年十六归艺。艺因葬父劳损疾笃，氏洒泪和药，愿以身殉。艺嘱以立后。氏含泣首肯，艺目遂瞑。氏恸绝复苏，事姑犹母，继仲叔三子，抚训成人。姑亡，室中刻姑像祀之。形影相依，足不逾阈。康熙十二年奉。”

旨“建坊旌表。”